turjo4nis/wikipedia-bn-dump-20250701 huggingface dataset:
ইসরায়েল–বাংলাদেশ সম্পর্ক

বাংলাদেশ এবং ইসরায়েলের মাঝে কোন ধরনের কূটনৈতিক এবং বাণিজ্যিক সম্পর্ক নেই। যদিও তৃতীয় পক্ষের মাধ্যমে সম্পর্ক রয়েছে।

কূটনীতি 

বাংলাদেশ ইসরায়েলকে নৈতিক রাষ্ট্র হিসেবে স্বীকার করে না এবং বাংলাদেশী নাগরিকদের ইসরায়েলে ভ্রমণে সরকারি নিষেধাজ্ঞা রয়েছে। বাংলাদেশের পাসপোর্ট ইসরায়েল ব্যতীত বিশ্বের সকল দেশ ভ্রমণের জন্য বৈধ। ২০০৩ সালের নভেম্বরে বাংলাদেশী সাংবাদিক সালেহ চৌধুরীকে ইসরায়েলে প্রবেশের চেষ্টার দায়ে ৭ বছরের কারাদণ্ড প্রদান করা হয়। বাংলাদেশ একটি সার্বভৌম ফিলিস্তিন রাষ্ট্র সমর্থন করে এবং ইসরায়েলের “অবৈধভাবে প্যালেস্টাইন দখলের” সমাপ্তি দাবি করে।

২০২১ এর মে মাসে “আন্তর্জাতিক মান রক্ষার্থে” বাংলাদেশের ই-পাসপোর্ট থেকে “ইসরায়েল ব্যতীত” শব্দগুচ্ছ অপসারণ করা হয়। যদিও এমআরপিতে (মেশিন পাঠযোগ্য পাসপোর্ট) পূর্বের মতোই শব্দবন্ধটি বহাল রাখা হয়। পাসপোর্ট থেকে এই শব্দগুচ্ছ অপসারণ করা হলেও বাংলাদেশি পাসপোর্ট নিয়ে ইসরায়েলে ভ্রমণের নিষেধাজ্ঞা সরিয়ে নেয়নি বাংলাদেশ। কিন্তু ২০২৫ সালের ১৩ এপ্রিল থেকে আবার শব্দগুচ্ছ ফেরত আনার সিদ্ধান্ত নেয় অন্তর্বর্তীকালীন সরকারের স্বরাষ্ট্র মন্ত্রণালয়।

বাণিজ্য 
বাংলাদেশ পৃথিবীর একমাত্র রাষ্ট্র যেটি ইসরায়েলের সাথে সকল প্রকার প্রত্যক্ষ ও পরোক্ষ বাণিজ্যের উপর নিষেধাজ্ঞা জারি করেছে, যদিও উভয়ই বিশ্ব বাণিজ্য সংস্থার সদস্য রাষ্ট্র

আল জাজিরার প্রতিবেদন 
২০২১ সালের ফেব্রুয়ারিতে আন্তর্জাতিক গণমাধ্যম আল জাজিরা "ওরা প্রধানমন্ত্রীর লোক" শিরোনামে তাদের একটি তদন্ত প্রতিবেদন প্রকাশ করে। এই প্রতিবেদনে অভিযোগ করা হয়েছে যে বাংলাদেশের সামরিক গোয়েন্দা বিভাগ গোপনে ইসরায়েলের তৈরি মোবাইল ফোন নজরদারি এবং ম্যানিপুলেশন সরঞ্জাম কিনেছিল যা ব্যবহার করে একই সাথে কয়েকশ লোকের উপর নজরদারি করা যেতে পারে। প্রতিবেদনে আরও দাবি করা হয়েছে যে হাঙ্গেরির একটি গুদামঘরে ইসরায়েলি প্রযুক্তি বিশেষজ্ঞরা কিছু বাংলাদেশি সামরিক কর্মকর্তাকে প্রশিক্ষণ দিয়েছিল। বাংলাদেশ সেনাবাহিনী এক বিবৃতিতে এসব অভিযোগ অস্বীকার করেছে।

বাংলাদেশের স্বাধীনতা যুদ্ধ 
বাংলাদেশের স্বাধীনতা যুদ্ধের পরবর্তি সময়ে যেসব রাষ্ট্র বাংলাদেশকে সর্বপ্রথম স্বীকৃতি দেয়, ইসরায়েল তাদের মধ্যে অন্যতম। আরব দেশসমূহ স্বীকৃতি দেয়ার আগেই ইসরায়েল বাংলাদেশকে স্বীকৃতি প্রদান করে। ইসরায়েল সরকার এবং ইসরায়েলী নাগরিক সকলেই বাংলাদেশের স্বাধীনতা যুদ্ধে বাংলাদেশকে সমর্থন করেছিলো। স্বাধীনতা পরবর্তী সময়ে নতুন স্বাধীনতা লাভকারী বাংলাদেশকে ইসরায়েল আনুষ্ঠানিকভাবে স্বীকৃতি প্রদান করে, যা বাংলাদেশ সরকার পরবর্তীতে প্রত্যাখ্যান করে। বাংলাদেশ সরকারের পক্ষে তৎকালীন বাংলাদেশের পররাষ্ট্রমন্ত্রী খন্দকার মোশতাক আহমেদ একটি চিঠিতে বলেছিলেন যে এই স্বীকৃতি গ্রহণযোগ্য নয়।

২০০৬-এর লেবানন যুদ্ধ 
২০০৬ সালের লেবানন যুদ্ধের পরপরই জাতিসংঘ শান্তিরক্ষী বাহিনীর সহায়তার জন্য বাংলাদেশ তার পদাতিক বাহিনীর ব্যাটালিয়ন প্রেরণের প্রস্তাব দিলে ইসরায়েল তা প্রত্যাখ্যান করেছিল কারন বাংলাদেশ ইসরায়েলকে স্বীকৃতি দেয়নি। যদিও ইসরায়েল বাংলাদেশের অংশগ্রহণ প্রত্যাখ্যান করেছিল, তবে বাংলাদেশ অন্যতম প্রথম দেশ ছিল যার সেনা দক্ষিণ লেবাননের তীরে পৌঁছেছিল। যেখানে পশ্চিমা দেশগুলি যেমন ফ্রান্স এবং অন্যান্য শীর্ষস্থানীয় অবদানকারীরা তাদের সেনা মোতায়েন বিলম্বিত করেছিল। ২০১৫ সালের মে অনুযায়ী, বাংলাদেশের ৩২৬জন শান্তিরক্ষী লেবাননে ইউএনআইএফআইএল-এ অংশগ্রহণ করছে।

আরও দেখুন 
 ফিলিস্তিন-বাংলাদেশ সম্পর্ক

তথ্যসূত্র 

 
বাংলাদেশের বৈদেশিক সম্পর্ক
ইসরায়েলের বৈদেশিক সম্পর্ক
বাংলাদেশের দ্বিপাক্ষিক সম্পর্ক
ইসরায়েলের দ্বিপাক্ষিক সম্পর্ক
পামটপ পিসি

পামটপ পিসি ছিল একটি পকেট আকারের ক্যালকুলেটর আকৃতির, ব্যাটারিচালিত পিসি একটি অনুভূমিক খাচে সমন্বিত কিবোর্ড এবং প্রদর্শনীর নকশা করা। এটি সাবনোটবুকের মত ব্যবহার করা যায় কিন্তু হালকা হওয়ায় এটি হ্যান্ডহেল্ড যন্ত্রের মতও ব্যবহার করা যায়। বেশিরভাগ পামটপ পিসি এত ছোট ছিল যে ব্যবহারকারীর শার্টের পকেট বা জ্যাকেটের পকেটে একে রাখা যেত।

পামটপ পিসিকে অন্যান্য পামটপ কম্পিউটার থেকে আলাদা করা যেত তাদের ব্যবহৃত আইবিএম উপযুক্ত পিসি স্থাপত্য ও বাইওস সেই সাথে ইন্টেল উপযুক্ত এক্স৮৬ প্রসেসরের দিয়ে। বেশির ভাগ যন্ত্র ছিল ডস-ভিত্তিক যা রমে সংরক্ষিত থাকত। যেখানে অনেক পালমটপ পিসি পিডিএ এবং অফিস এ্যাপ্লিকেশনগুলো পূর্ব থেকে ইনস্টল করা অবস্থায় থাকত রমে বেশিরভাগই সামগ্রিকভাবে সবগুলোর ক্ষেত্রে প্রযোজ্য এমন পিসি সফটওয়্যার চালাতে পারতে কোন ধরনের পরিবর্তন বা সামান্য পরিবর্তিত করে। কিছু কিছু অন্যান্য অপারেটিং সিস্টেম চালাতে পারত যেমন জিইওএস, মিনিক্স ২.০, উইন্ডোজ ১.০-৩.০ অথবা লিনাক্স।

বেশিরভাগ পামটপ পিসি ছিল স্থানুভিত্তিক হার্ডওয়্যার নকশার কম শক্তি ব্যবহারের জন্য এবং তাৎক্ষনিক বন্ধ ও চালুর সুবিধাসহকারে যাতে পুনরায় চালু (রিবুট) করা প্রয়োজন না হয়। মডেলের উপর নির্ভর করে ব্যাটারি কয়েক ঘণ্টা থেকে কয়েক দিন পর্যন্ত চালাতে সক্ষম হত অথবা একসপ্তাহ থেকে এক বছর পর্যন্ত স্ট্যান্ডবাই মোডে থাকতে পারত। তাৎক্ষনিক চালু/বন্ধ সুবিধা সহকারে, একটি ব্যাটারি এক সপ্তাহ থেকে কয়েক মাস ব্যবহারিকভাবে ব্যবহারের সুবিধা দিত পিডিএ'র মত।

প্রথম পামটপ পিসি ছিল ১৯৮৯ সালের ডিআইপি পকেট পিসি বা অ্যাটারি পোর্টফোলিও

পামটপ কম্পিউটার ২০০০ দশকের শেষের দিকে বন্ধ হয়ে যায় ট্যাবলেটের চাহিদার ফলে।

আরো দেখুন
সাবনোটবুক
নেটবুক
আল্ট্রা-মোবাইল পিসি
পাম-আকৃতির পিসি
হ্যান্ডহেল্ড পিসি
পকেট পিসি
পালম ডস

তথ্যসূত্র

আইবিএম পিসির উপযুক্ত
মোবাইল কম্পিউটার
সাবনোটবুক
আল-মুসতাইন

আহমেদ ইবনে মুহাম্মদ (; ৮৩৬ – ১৭ অক্টোবর ৮৬৬) (আল মুসতাইন নামে অধিক পরিচিত) ছিলেন ১২শ আব্বাসীয় খলিফা। তিনি ৮৬২ থেকে ৮৬৬ সাল পর্যন্ত শাসন করেন। পূর্ববর্তী খলিফা আল মুনতাসিরের মৃত্যুর পর তার তুর্কি সামরিক নেতৃবৃন্দরা উত্তরাধিকারী বিষয়ে বৈঠকে বসে। তারা আল মুতাজ বা তার ভাইদের ব্যাপারে উৎসুক ছিল না তাই আল মুতাসিমের নাতি আল মুসতাইনকে খলিফা নির্বাচন করা হয়।

তথ্যসূত্র 

 This text is adapted from William Muir's public domain, The Caliphate: Its Rise, Decline, and Fall.

৮৩৬-এ জন্ম
৮৬৬-এ মৃত্যু
৯ম শতাব্দীর আব্বাসীয় খলিফা
আরব মুসলিম
৯ম শতাব্দীতে খুন হওয়া রাজশাসক
মিয়ানমার মান সময়

মিয়ানমার মান সময় (MST) (, ; ভূতপূর্ব, বার্মা  মান সময়) মিয়ানমার সময় অঞ্চল। যেটি সারা দেশে একই এবং ইউটিসির সাথে ০৬ ঘণ্টা ৩০ মিনিট যোগ করে পাওয়া যায়। ৯৭° ৩০' দ্রাঘিমাংশ হিসাব করে এই সময় নির্ধারণ করা হয়েছে। সারা দেশে এই সময় মেনে চলা হয় এবং কোন দিবালোক সংরক্ষণ সময় নেই।

আরও দেখুন
 ইউটিসি+০৬:৩০
 স্থানাংকিত আন্তর্জাতিক সময়

তথ্যসূত্র

মিয়ানমারের সময়
সময় অঞ্চল
দক্ষিণ-পূর্ব এশিয়ার সময়
রাত-ভোর

রাত-ভোর () ১৯৫৫ সালে মুক্তিপ্রাপ্ত মৃণাল সেন পরিচালিত বাংলা চলচ্চিত্র। এটি মি. সেনের প্রথম চলচ্চিত্র ছিল।

কাহিনী

অভিনয় 
 উত্তম কুমার
 সাবিত্রী চট্টোপাধ্যায়
 ছবি বিশ্বাস
 জহর রায়
 শোভা সেন
 কালী ব্যানার্জি
 ছায়া দেবী
 কেষ্ট মুখার্জি
 বীরেন চট্টোপাধ্যায়
 ধীরাজ দাস
 স্বগতা চক্রবর্তী
 দেবী নিয়োগী 
 মমতাজ আহমেদ

তথ্যসূত্র

নোট

বহিঃসংযোগ 
 
 Raat Bhore in Mrinal Sen's official website

মৃণাল সেন পরিচালিত চলচ্চিত্র
মৃণাল সেনের চিত্রনাট্য
১৯৫০-এর দশকের বাংলা ভাষার চলচ্চিত্র
১৯৫৫-এর চলচ্চিত্র
বাংলা ভাষার ভারতীয় চলচ্চিত্র
১৯৫৫-এর পরিচালনায় অভিষেক চলচ্চিত্র
ভারতীয় প্রণয়ধর্মী নাট্য চলচ্চিত্র
ভারতীয় সাদাকালো চলচ্চিত্র
ফুজি, শিজ্যুওকা

হল জাপানের পূর্ব শিজ্যুকা প্রিফেকচারের একটি শহর। ফুজি হামামাৎসু এবং শিজ্যুকা জনসংখ্যার পরিপ্রেক্ষিতে শিজ্যুকা প্রিফেকচারের তৃতীয় বৃহত্তম শহর।

এটি ২০০১ সালে  স্বীকৃতি পায় জাপানের বিশেষ শহর হিসেবে।

ভৌগোলিক তত্ত্ব
এই শহটির ফুজি নদীর কাছাকাছি।এই শহরে বসবাসরত লোকেরা মাউন্ট ফুজির অপরূপ দৃশ্য উপভোগ করে।এটির দক্ষিণ সীমান্তে সুরুগা উপসাগর, যেটি প্রশান্ত মহাসাগরের অংশ। এই এলাকাতে গ্রীষ্মকালে প্রচুর গরম আর শীতকালে প্রচুর শীত, অর্থাৎ জলবায়ু চরমভাবাপন্ন।

চারপাশের পৌরসভা
শিমিজু-কা, শিজ্যুকা
ফুজিনোমিয়্যা
নুমাজু
সুসোনো
গোটেম্বা
নাগাইজুমি

পরিবহন

রেলপথ
 জেআর  সেন্ট্রাল- তোকাইদো শিনকানসেন
 শিন-ফুজি স্টেশন
 জেআর সেন্ট্রাল- তোকাইদো মেইন লাইন
 হিগাসা-তাগোনোরা স্টেশন- ইয়োসিয়ারা স্টেশন - ফুজি স্টেশন - ফুজিকাওয়া স্টেশন
 জেআর সেন্ট্রাল - মিনোবু লাইন
 ফুজি স্টেশন - ইউনোকি স্টেশন - তাতেবরি স্টেশন - ইরিয়্যামাসে স্টেশন, ফুজিনে স্টেশন
 গাকুনান রেলওয়ে স্টেশন
  -  -  -  -  -  -  -  -  -

রাজপথ
 তোমেই এক্সপ্রেসওয়ে
 নিশি-ফুজি রোর্ড
 জাপান জাতীয় রাস্তা ১
 জাপান জাতীয় রাস্তা ১৩৯
 জাপান জাতীয় রাস্তা ৪৬৯

বন্দর
 তাগোনোউরা পোর্ট

উল্লেখযোগ্য ব্যক্তি
 ইয়োজি তোতসুকা — বিজ্ঞানী
 মিতসুরু সুগ্যায়া — মাঙ্গা শিল্পী
 মাকোতো ঐসি — পেশাদার ফুটবল খেলায়াড়
 ইয়োশিকাতসু কাওয়াগুচি — পেশাদার ফুটবল খেলায়াড়
 তাতকুরু কিকুওকা — পেশাদার ফুটবল খেলায়াড়
 ডাইগো কোবাইয়াশি — পেশাদার ফুটবল খেলায়াড়
 সুজি কোন্ডো — পেশাদার কুস্তি খেলায়াড়
 ইউউকিহিকো সাতো — পেশাদার ফুটবল খেলায়াড়
 হিরোইউকি শিরাই — পেশাদার ফুটবল খেলায়াড়
 তাতসুইয়্যা তসুরুতা — পেশাদার ফুটবল খেলায়াড়

ভগ্নীশহর
ফুজি শহরের ভগ্নীশহর ওশানসাইড, ক্যালিফোর্নিয়া মার্কিন যুক্তরাষ্ট্রে অবস্থিত।

তথ্যসূত্র

বহিঃসযোগ
  

শিজ্যুকা প্রিফেকচারের শহর
জাপানে বন্দর জনবসতি
জাপানে জনবহুল উপকূলবর্তী স্থান
জাপানের জনবহুল উপকূলীয় স্থান
নিপল ক্লাম্প

নিপল ক্লাম্প একটি যৌনখেলনা। এটি স্ত্রী বা পুরুষের স্তনবৃন্তে প্রয়োগ করা হয়। এটি স্তনবৃন্তে চাপ দিয়ে সেখানে রক্তপ্রবাহে বাঁধা দেয় এবং মৃদু ব্যথা অনুভূতির সৃষ্টি করে। কেউ কেউ এই ব্যথার অনুভূতির দ্বারা যৌনসুখ লাভ করেন। কেউ অন্যের স্তনবৃন্তে নিপল ক্লাম্প দেখে উত্তেজনা অনুভব করেন। এই খেলনাটি বিবিধ বিডিএসএম কর্মকাণ্ডে ব্যবহৃত হয়। অনেকের মতে এই ক্লাম্প ব্যবহার একটি যৌনবিকৃতির লক্ষণ।

প্রকারভেদ
বিভিন্ন প্রকার ক্লাম্পের মধ্যে রয়েছে কাপড়ের পিনের মত ক্লাম্প, টুইজার ক্লাম্প, ক্লভার ক্লাম্প ইত্যাদি। কিছু ক্লাম্পের সাথে চিকন চেইন লাগানোর ব্যবস্থা থাকে এবং এতে ভার ঝুলিয়ে চাপ দিয়ে স্তনবৃন্তে ব্যথার তীব্রতা বাড়িয়ে দেয়া যায়। কিছু ভিব্রেটর ক্লাম্প স্তনবৃন্তে কম্পনজনিত শিহরণ তৈরি করে।

তথ্যসূত্র

বহি:সংযোগ 

যৌন খেলনা
বিডিএসএম
স্তন
ফুজি নদী

হল একটি নদী যেটি ইয়ামানাশি এবং সিজ্যুকো প্রিফেকচার এ অবস্থিত।এটি জাপানের নদী।

ফুজি নদীর দৈঘ্য   এবং জলবিভাজিক ৩৯৯০ বগকিলোমিটার।এই নদী বিশ্বে বেশি পরিচিত নয়।এটি ফুজি শহরের কাছাকাছি অবস্থিত নদী।ফুজি নদী, মোগামি নদী আর কুমা নদী জাপানের তিন প্রখ্যাত ক্ষিপ্র প্রবাহের নদী।এই নদীটি আকাশি পর্বতমালার নাকোগিরি পর্বত থেকে উৎপত্তি হয়েছে।উত্তরপশ্চিমের ইয়ামানশি নদী কামানশি নদী হিসেবে পরিচিত এবং ফুয়ফুকি নদী ইচিকাওয়ামিসাতো শহরে মিলিত হয়েছে।সেখানে এর নাম পরির্বতন হয় ফুজি নদী হিসেবে।এরপরে এটি মাউন্ট ফুজির পাদদেশে প্রবাহিত হয় এবং ফুজি শহরের সুরুগা উপসাগরের মোহনায় মিলিত হয়।ফুজি নদীর তীরে ১১৮০ সালে ফুজিকাওয়া যুদ্ধ হয়।যেটি গেমপেই যুদ্ধের প্রথম দিকের গুরুত্বপূর্ণ যুদ্ধ।১৯২৭ সালে ফুজি নদীর জাপানের সেরা ১০০০ প্রাকৃতিক ভূচিত্রের অন্যতম হিসেবে স্বিকৃতি লাভ করে।এটি জাপানের সোয়া কালের সংস্কৃতি পরিচয় বহন করে।

তথ্যসূত্র 

জাপানের নদী
রাও ফরমান আলি

মেজর জেনারেল রাও ফরমান আলি খান (Urdu: راؤ فرمان علی; ১৯২৩ – ২১ জানুয়ারি ২০০৪) ছিলেন বাংলাদেশের স্বাধীনতা যুদ্ধ ও সমসাময়িক ভারত-পাকিস্তান যুদ্ধ ১৯৭১ এর সময়কার পাকিস্তান সেনাবাহিনীর অন্যতম উচ্চপদস্থ অফিসার। সামরিক পুলিশ এবং শীর্ষ সামরিক উপদেষ্টা হিসেবে তিনি পূর্ব পাকিস্তানে সামরিক পুলিশ ও রাজাকারসহ নিরাপত্তা বাহিনীর অভ্যন্তরীণ ও বাহ্যিক কর্মকাণ্ড সম্পাদন ও তদারক করতেন। তিনি প্রথমদিকে একজন পাকিস্তান সেনাবাহিনীর গোলন্দাজ রেজিমেন্টের পরিদর্শক ছিলেন এবং পরে পূর্ব পাকিস্তানের সামরিক উপদেষ্টা হন। ১৯৭১ সালে যুদ্ধ চলাকালে তিনি পূর্ব পাকিস্তানে একজন ক্ষমতাশালী ব্যক্তি ছিলেন। এসময় বাংলাদেশে সংঘটিত গণহত্যায় তিনি প্রধান অভিযুক্তদের অন্যতম। তিনিই বুদ্ধিজীবী হত্যাকান্ডের মূল পরিকল্পনাকারী।

রাও ফরমান আলি তার নিজের বিরুদ্ধে আরোপিত অভিযোগসমূহ প্রত্যাখ্যান করলেও হামুদুর রহমান কমিশন পাকিস্তান সেনাবাহিনীর কর্মকর্তাদের অনৈতিক কর্মকাণ্ড ও হত্যাকান্ডের সাথে জড়িত থাকার প্রমাণ পায়। যুদ্ধে ষড়যন্ত্রকারী হিসেবে তার সহকর্মী ও সিনিয়র কর্মকর্তাদের কাছে তিনি একজন বিতর্কিত ব্যক্তিতে পরিণত হন। যুদ্ধের পর তাকে সামরিক বাহিনী থেকে বহিষ্কার করা হয় এবং তার সকল ব্যাজ ফিরিয়ে নেয়া হয়। তবে ১৯৭৯ সালে জুলফিকার আলী ভুট্টোর মৃত্যুর পর জেনারেল মুহাম্মদ জিয়াউল হক তাকে তার উপদেষ্টা নিয়োগ দেন। এসময় সংঘটিত গণতন্ত্র পুনপ্রতিষ্ঠা আন্দোলন দমনে নির্যাতন ও হত্যায় তাকে দায়ী হিসেবে ধরা হয়। জিয়াউল হকের মৃত্যুর পর আলি আত্মগোপনে চলে যান। ২০০৪ সালে অল্পদিন অসুস্থ থাকার পর রাওয়ালপিন্ডিতে মৃত্যুবরণ করেন।

সামরিক জীবন
১৯৪২ সালে ব্রিটিশ ভারতীয় সেনাবাহিনীতে একজন ইমার্জেন্সী কমিশন্ড অফিসার হিসেবে নিয়োগ পান রাও ফরমান, তিনি গোলন্দাজ রেজিমেন্টে ২য় লেফটেন্যান্ট হন, দ্বিতীয় বিশ্বযুদ্ধ শেষ হলে তার কমিশন্ড পদ স্থায়ী করা হয়। ১৯৪৭ সালে পাকিস্তান রাষ্ট্রের জন্মের সময় তার পদবী ছিলো ক্যাপ্টেন। কর্মজীবনে তিনি বিভিন্ন ফিল্ড রেজিমেন্টে বদলী সহ ৭৮ ফিল্ড রেজিমেন্ট আর্টলারির কমান্ডিং কর্মকর্তা ছিলেন ১৯৬০-এর শুরুর দিকে লেঃ কর্নেল পদবীতে। তিনি পূর্ণ কর্নেল হন ১৯৬৬ সালে এবং তিনি পূর্ব পাকিস্তানের ১৪তম ডিভিশনের কর্নেল স্টাফ ছিলেন দুই বছর, ১৯৬৮ সালে তাকে ব্রিগেডিয়ার পদে পদোন্নতি দিয়ে পশ্চিম পাকিস্তানে একটি গোলন্দাজ ব্রিগেডের অধিনায়ক করা হয়, যদিও ১৯৬৯ সালে তিনি আবার পূর্ব পাকিস্তানে বদলী হন ইস্টার্ন কমান্ডে একজন স্টাফ অফিসার হিসেবে, এবং ১৯৭০ সালে তিনি মেজর-জেনারেল হন আর ১৯৭১ সালে তিনি পূর্ব পাকিস্তানের গভর্নরের অধীনে অসামরিক দায়িত্বে ছিলেন, এই দায়িত্ব তিনি ১৯৭০ সালেই পেয়েছিলেন রাষ্ট্রপতি ইয়াহিয়া খান দ্বারা।

আরও দেখুন
 বাংলাদেশের স্বাধীনতা যুদ্ধ
 ১৯৭১ বাংলাদেশি বুদ্ধিজীবী হত্যাকাণ্ড

তথ্যসূত্র

বহিঃসংযোগ
 Rao Farman Ali passes away

ভারত-পাকিস্তান যুদ্ধ ১৯৭১ এর জেনারেল
বাংলাদেশের স্বাধীনতা যুদ্ধের জেনারেল
পাকিস্তানি জেনারেল
১৯২৩-এ জন্ম
২০০৪-এ মৃত্যু
পাঞ্জাবি ব্যক্তি
১৯২২-এ জন্ম
ব্রিটিশ ভারতীয় সেনা কর্মকর্তা
বাংলাদেশের স্বাধীনতা যুদ্ধের কারণ ও সূচনালগ্ন
দ্বিতীয় বিশ্বযুদ্ধের ভারতীয় সেনা কর্মকর্তা
দ্বিতীয় বিশ্বযুদ্ধের ভারতীয় সামরিক ব্যক্তি
পাকিস্তানি যুদ্ধবন্দী
বাংলাদেশের স্বাধীনতা যুদ্ধে জড়িত ব্যক্তি
পূর্ব পাকিস্তানের ব্যক্তি
ব্যাটিং গড়

ব্যাটিং গড় ক্রিকেট, বেসবল ও সফটবলে ব্যবহৃত পরিসংখ্যানবিশেষ। ক্রিকেট খেলায় ব্যাটসম্যান ও বেসবল হিটারদের ক্রীড়াশৈলী প্রদর্শনের মানদণ্ডস্বরূপ এটি। বেসবল পরিসংখ্যানের উন্নয়নের ফলে ক্রিকেট খেলায় গড়ের ধারণা প্রভাবান্বিত হয়।

ক্রিকেট 

ক্রিকেট খেলায় একজন খেলোয়াড়ের ব্যাটিং গড় তার সর্বমোট রানকে কতবার আউট হয়েছে তা দিয়ে ভাগ করে চিহ্নিত করা হয়। খেলোয়াড়ের সংগৃহীত রান সংখ্যা ও কীভাবে সে আউট হয়েছে তা প্রাথমিক মানদণ্ড হিসেবে গণ্য করা হয়। অনেকাংশেই সহ-খেলোয়াড়দের উপর নির্ভর করে। ব্যাটিং গড় একজন ব্যাটসম্যানের ব্যক্তিগত পর্যায়ে অন্যতম প্রধান মাপকাঠি। কোন ইনিংসে সকলেই আউট হলে গড় রান ইনিংস হিসেবে করা হয়। কোন কারণে ব্যাটসম্যান অপরাজিত থাকলে এ সংখ্যা অজানাসংখ্যক হিসেবে গণনা করা হয়। অষ্টাদশ শতক থেকে ব্যাটিং গড় একজন ক্রিকেটারের অবিচ্ছেদ্য অংশ হিসেবে বিবেচিত হয়ে আসছে।

অধিকাংশ খেলোয়াড়ের ক্ষেত্রে তার ব্যাটিং গড় ২০ থেকে ৪০-এর মধ্যে থাকে। উইকেট-কিপারদের ক্ষেত্রেও তা প্রায় একই থাকে। এরকিছু কম হলেও তিনি তা উইকেট-রক্ষণের কাজে অংশগ্রহণ করে পূর্ণাঙ্গতা আনয়ণ করেন। একবিংশ শতকে খেলোয়াড়দের ব্যাটিংয়ে দক্ষতা ও ছোট মাঠে খেলার ফলে ব্যাটিং গড় বেশ বৃদ্ধি পেয়েছে। খেলোয়াড়দের ৫০ ঊর্ধ্ব গড়কে ব্যতিক্রমধর্মীরূপে গণ্য করা হয়। অন্যদিকে ১৮৭০-এর দশকে পিচে ভারী রোলার ব্যবহারের পূর্বেকার ২৫ গড়কে খুবই ভাল হিসেবে গণ্য করা হয়েছে।

টেস্ট ক্রিকেটে শীর্ষ ব্যাটিং গড়

তথ্যসূত্র 

ব্যাটিং (ক্রিকেট)
ব্যাটিং পরিসংখ্যান
ক্রিকেট রেকর্ড ও পরিসংখ্যান
ক্রিকেট পরিভাষা
বহু-ক্রীড়ায় ব্যবহৃত পরিভাষা
একাধিক ক্রীড়ায় ব্যবহৃত পরিভাষা
২০১৪ আইসিসি বিশ্ব ক্রিকেট লিগ তৃতীয় বিভাগ

২০১৪ আইসিসি বিশ্ব ক্রিকেট লিগ তৃতীয় বিভাগ আন্তর্জাতিক ক্রিকেট কাউন্সিল পরিচালিত ক্রিকেটের বিভাগীয় প্রতিযোগিতা। ২৩ থেকে ৩০ অক্টোবর, ২০১৪ তারিখ পর্যন্ত মালয়েশিয়ায় এ প্রতিযোগিতা অনুষ্ঠিত হয়। এ প্রতিযোগিতাটি আইসিসি বিশ্ব ক্রিকেট লিগের অংশ। এছাড়াও, ২০১৯ সালের ক্রিকেট বিশ্বকাপ প্রতিযোগিতার বাছাইপর্বও এর অংশ। শীর্ষস্থানীয় দুই দল নেপাল ও উগান্ডা নামিবিয়ায় অনুষ্ঠিত ২০১৫ সালের আইসিসি বিশ্ব ক্রিকেট লিগ দ্বিতীয় বিভাগে খেলবে। অন্যদিকে সর্বনিম্নস্থানে অবস্থান করায় মার্কিন যুক্তরাষ্ট্র ও বারমুদা দল ২০১৬ সালের আইসিসি বিশ্ব ক্রিকেট লিগ চতুর্থ বিভাগে অবনমন ঘটে।

মূলতঃ এ প্রতিযোগিতাটি উগান্ডায় আয়োজনের কথা ছিল। কিন্তু নিরাপত্তাজনিত কারণে মালয়েশিয়া ক্রিকেট অ্যাসোসিয়েশনের পরামর্শক্রমে আইসিসি মালয়েশিয়ায় স্থানান্তর করে। বারমুদা ও মার্কিন যুক্তরাষ্ট্রের খেলোয়াড়গণ উগান্ডায় প্রতিযোগিতা অনুষ্ঠিত হলে খেলতে অপারগতা প্রকাশ করে।

দলসমূহ 
অংশগ্রহণকারী দলসমূহের ফলাফলের উপর ভিত্তি করে বিশ্বকাপ বাছাইপর্ব, বিশ্ব ক্রিকেট লিগ তৃতীয় বিভাগ ও বিশ্ব ক্রিকেট লিগ চতুর্থ বিভাগ খেলবে।

মাঠসমূহ 
প্রতিযোগিতায় নিম্নবর্ণিত তিনটি মাঠ ব্যবহার করা হয়।
 কিনরারা একাডেমি ওভাল, কুয়ালালামপুর
 বেউয়েমাস ওভাল, কুয়ালালামপুর
 সেলাঙ্গর টার্ফ ক্লাব, সেলাঙ্গর

গ্রুপ পর্ব

পয়েন্ট তালিকা

চূড়ান্ত খেলা

তথ্যসূত্র

বহিঃসংযোগ 
 Asian Cricket Council

২০১২-১৮ আইসিসি বিশ্ব ক্রিকেট লিগ
২০১৪-এ ক্রিকেট
মালয়েশিয়ায় ক্রিকেট
২০১৪-এ মালয়েশিয়া
২০১৪–১৫ আন্তর্জাতিক ক্রিকেট প্রতিযোগিতা
দ্য ব্রেস্ট

দ্য ব্রেস্ট  ফিলিপ রথ্‌ রচিত ১৯৭২ সালে প্রকাশিত মার্কিন উপন্যাসিকা। গল্পের প্রধান চরিত্র ডেবিড ক্যাপেশ, ১৫৫-পাউন্ড স্তনের অধিকারী হয়ে ওঠেন। সম্পূর্ণ গল্প জুড়ে কেপেশকে নিজের সাথে লড়াই করতে দেখা যায়। যেখানে তার একটি অংশ শারীরিক আকাঙ্ক্ষার কাছে আত্মসমর্পণ করতে চায়, বিপরীতে অন্য অংশটি যুক্তিবাদী হতে চায়। ক্যাপেশ, একজন সাহিত্যের অধ্যাপক, তিনি কাফকার ছোটগল্প মেটামরফোসিসে গ্রেগর সামসা এবং নিকোলাই গোগোলের "নাক" ছোটগল্পের কোভালিভের মতো কাল্পনিক চরিত্রের সাথে তার দুর্দশার তুলনা করেন। উপন্যাস জুড়ে, তিনি বিভিন্ন যৌন এবং শারীরিক অনুভূতি বর্ণনা করেছেন যখন লোকেরা তাকে পরিচালনা করে, তার বান্ধবীর সাথে যৌনসম্পর্ক শুরু করার সময় এবং যখন সে একা থাকে।

তার বান্ধবী, ক্লেয়ারের সাথে সমুদ্র সৈকতে থাকার সময়, কেপেশ স্তনের ইচ্ছা পোষণ করেছিলেন এবং তিনি এই ধারণার সাথে লড়াই করেছিলেন যে দৃশ্যত তার এই ইচ্ছাটি পূরণ হয়েছিল যখন তার অন্যান্য আর কোন গুরুত্বপূর্ণ ইচ্ছা ছিল না।

চরিত্রসমূহ
 ডেবিড ক্যাপেশ
 ক্লেয়ার - ক্যাপেশের বান্ধবী

আরও দেখুন 
 ফিলিপ রথ্‌ গ্রন্থতালিকা

তথ্যসূত্র

বহিঃসংযোগ 

১৯৭২-এর উপন্যাস
১৯৭২-এর মার্কিন উপন্যাস
ফিলিপ রথ্ রচিত উপন্যাস
Shapeshifting in fiction
২০১৫ ক্রিকেট বিশ্বকাপ কর্মকর্তাবৃন্দ

আইসিসি'র আম্পায়ার নির্বাচকমণ্ডলী ২০১৫ সালের ক্রিকেট বিশ্বকাপের খেলা পরিচালনার জন্য ২০জন আম্পায়ারকে মনোনীত করে। ২ ডিসেম্বর, ২০১৪ তারিখে এ তথ্য প্রকাশ করা হয়। তন্মধ্যে - অস্ট্রেলিয়া ও ইংল্যান্ড থেকে ৫, এশিয়া থেকে ৫, নিউজিল্যান্ড ও দক্ষিণ আফ্রিকা থেকে ২জন করে এবং ওয়েস্ট ইন্ডিজ থেকে ১জন আম্পায়ার খেলা পরিচালনা করেন। এছাড়াও, এ প্রতিযোগিতায় ৫জন ম্যাচ রেফারিকে মনোনয়ন দেয়া হয়।

আম্পায়ার নির্বাচকমণ্ডলীতে রয়েছেন: আইসিসি জেনারেল ম্যানেজার - ক্রিকেট জিওফ অ্যালারডাইস; আইসিসি চিফ ম্যাচ রেফারি রঞ্জন মাদুগালে; সাবেক ক্রিকেটার, কোচ, আম্পায়ার ও বর্তমানে টেলিভিশন ধারাভাষ্যকার ডেভিড লয়েড, সাবেক এলিট প্যানেল আম্পায়ার শ্রীনিবাসরাঘবন ভেঙ্কটরাঘবন।

আম্পায়ার 
নির্বাচিত ১২জন আম্পায়ার সেরা আইসিসি আম্পায়ার তালিকা থেকে ও বাদ-বাকী ৮জন আম্পায়ার ও রেফারিদের আন্তর্জাতিক তালিকা থেকে মনোনয়ন পান।

সচরাচর সেরা আইসিসি আম্পায়ার তালিকার সদস্যদেরকে বিশ্বে সেরা আম্পায়ার হিসেবে গণ্য করা হয়। তারা সকল ধরনের বৃহৎ ক্রিকেট প্রতিযোগিতা ও আইসিসি'র ঘটনাবলীর সাথে জড়িত থাকেন। বাকী ছয়জন আম্পায়ারকে উদীয়মান ও প্রতিশ্রুতিশীল খেলোয়াড়ী কর্মকর্তারূপে গণ্য করা হয়েছে। তারা ইতোমধ্যে আন্তর্জাতিক পর্যায়ে প্রতিনিধিত্ব করেছেন। তারাও বিশ্বকাপে খেলা পরিচালনায় নিজেদেরকে তৈরি করে নিয়েছেন।

সূত্র:

রেফারি 
আইসিসি নির্বাচকমণ্ডলী কর্তৃক ৫জন রেফারি মনোনীত হয়েছেন। তারা সকলেই আইসিসি রেফারিদের সেরা তালিকার সদস্য ও আন্তর্জাতিক ক্রিকেট অঙ্গনে সেরা ক্রিকেট রেফারি হিসেবে বিবেচিত হয়েছেন।

সূত্র:

তথ্যসূত্র 

২০১৫ ক্রিকেট বিশ্বকাপ
ক্রিকেট বিশ্বকাপের কর্মকর্তা
ইসাবেল সার্লি

হিলদা ইসাবেল গোরিন্দো সার্লি (; জন্ম জুলাই ৯, ১৯৩৫), ডাকণাম, কোকা, একজন আর্জেন্টাইন অভিনেত্রী এবং গ্ল্যামর মডেল; যিনি কৃত্রিম যৌনউত্তেজক চলচ্চিত্রের জন্য পরিচতি। সার্লি নিজ দেশে সাংস্কৃতিক আইকন এবং উৎকৃষ্ট যৌনতার প্রতীক হিসেবে বিবেচিত হন।

প্রাথমিক জীবন 
হিলদা ইসাবেল সার্লি গোরিন্দো টিটো কনকর্ডিয়া, এন্টার রিওস প্রোভাইন্সে, আতি দরিদ্র পরিবারে জন্ম নেন। যখন তার তিন বছর বয়স, তার বাবা পরিবার ছেড়ে চলে যান।

অভিনেত্রী হবার পূর্বে তিনি সচিব হিসেবে কাজ করতেন। কিন্তু সৌন্দয্যের কারণে তিনি আর্জেন্টাইন ম্যাগাজিনে মডেলিং শুরু করেন। সার্লি ডাকণাম ছিল "কোকা", যা এসেছে সম্ভবত তার কোক-বোতল আকৃতির শরীরের কারণে বা কোমল পানীয়র প্রতি তার আসক্তি থেকে।

ব্যক্তিগত জীবন 
ইসাবেল আর্মান্ডো বোকে বিয়ে করেন এবং বোর মৃত্যু পর্যন্ত সংসারজীবন কাটান। তবে তিনি এরপর আর বিয়ে করেন নি।

সার্লি বর্তমানে বুয়েন্স আইরসে তার কন্যা ইসাবিলিটার সাথে বাস করেন।

চলচ্চিত্র তালিকা

তথ্যসূত্র

বহিঃসংযোগ 

১৯৩৫-এ জন্ম
জীবিত ব্যক্তি
আর্জেন্টিনীয় চলচ্চিত্র অভিনেত্রী
আর্জেন্টিনীয় মহিলা মডেল
গ্ল্যামার মডেল
ইতালীয় বংশোদ্ভূত অভিনেত্রী
১৯২৯-এ জন্ম
২০১৯-এ মৃত্যু
ইতালীয় বংশোদ্ভূত আর্জেন্টিনীয় ব্যক্তি
আল-মুতাজ

আল মুতাজ (৮৪৭ – জুলাই/আগস্ট ৮৬৯) () ছিলেন ১৩শ আব্বাসীয় খলিফা। তিনি ৮৬৬ থেকে ৮৬৯ সাল পর্যন্ত শাসন করেন। ক্ষমতালাভের সময় তার বয়স ছিল ১৯ বছর। ক্ষমতালাভকালে বয়সের হিসাবে আব্বাসীয় খলিফাদের মধ্যে তিনি সর্বকনিষ্ঠ।

তথ্যসূত্র 

 This text is adapted from William Muir's public domain, The Caliphate: Its Rise, Decline, and Fall.

৮৬৯-এ মৃত্যু
৯ম শতাব্দীর আব্বাসীয় খলিফা
৮৪৭-এ জন্ম
আরব মুসলিম
আব্বাসীয় খলিফার পুত্র
তাইফ হত্যাকান্ড

তাইফ হত্যাকাণ্ড ১৯২৪ সালে তাইফের যুদ্ধের পর সংঘটিত হয়। সংক্ষিপ্ত অবরোধের পর শহরের হাশিমি বাহিনী শহর ত্যাগ ও আত্মসমর্পণ করে এবং আবদুল আজিজ ইবনে সৌদের নেতৃত্বে ইখওয়ান শহরে প্রবেশ করে। ইখওয়ান নিজেদের ক্রোধ মেটাবার জন্য শহরের অধিবাসীদের উপর চড়াও হয়। এই রক্তপাতের ফলে তাইফের ৩০০-৪০০ বাসিন্দা মারা যায়। তাইফের পতনের পর ইবনে সৌদ মক্কার দিকে অগ্রসর হন।

পটভূমি
১৯১৬ সালের সেপ্টেম্বরে আরব বিদ্রোহের সময় হাশিমি বাহিনী তাইফ দখল করে। পরে তা হেজাজ রাজতন্ত্রের সাথে যুক্ত করা হয়। তবে হাশিমিরা দীর্ঘসময় তাইফের নিয়ন্ত্রণ ধরে রাখতে পারেনি। হুসাইন বিন আলি এবং আবদুল আজিজ ইবনে সৌদের মধ্যে উত্তেজনাপূর্ণ অবস্থার জন্য দ্রুত সহিংসতা ছড়িয়ে পড়ে। প্রথম হাশিমি-সৌদি যুদ্ধের পর ১৯১৯ সালে চুক্তির মাধ্যমে সাময়িকভাবে সহিংসতা বন্ধ হয়।

বিজয় ও হত্যাকাণ্ড
১৯২৪ সালের আগস্টে সৌদিদের মিত্র ইখওয়ান সুলতান বিন বাজাদ ও খালিদ বিন লুয়াইয়ের নেতৃত্বে তাইফ আক্রমণ করে। রাজা হুসাইন বিন আলির পুত্র আলি বিন হুসাইন শহর রক্ষা করবেন বলে ধারণা করা হয়েছিল। কিন্তু তিনি তার বাহিনীকে নিয়ে পালিয়ে যান। ফলে অরক্ষিত শহর দ্রুত ইখওয়ানের হাতে এসে যায়। তারা শহরজুড়ে তান্ডব শুরু করে। সংঘটিত হত্যাকাণ্ডে ৩০০ থেকে ৪০০ তাইফবাসী নিহত হয়।

পরবর্তী অবস্থা
তাইফের পতনের পর সৌদি বাহিনী মক্কা, মদিনা এবং জেদ্দা জয় করার জন্য অগ্রসর হয়। এর মাধ্যমে হেজাজ বিজয় সম্পন্ন হয়। ১৯২৬ সালে আবদুল আজিজ ইবনে সৌদকে সরকারিভাবে হেজাজের নতুন রাজা হিসেবে ঘোষণা করা হয়। ১৯৩২ সাল দুই রাজ্যকে একীভূত করে সৌদি আরব গঠনের আগ পর্যন্ত তাইফ হেজাজ রাজতন্ত্রের অংশ ছিল। ১৯৫৩ সালে রাজা আবদুল আজিজ ইবনে সৌদ তাইফে মৃত্যুবরণ করেন।

আরও দেখুন
সৌদি আরবের ইতিহাস

তথ্যসূত্র

সৌদি আরবের ইতিহাস
সৌদি আরব জড়িত লড়াই
লাল শিমুল

লাল শিমুল বা শিমুল (দ্বিপদ নাম: Bombax ceiba), () হচ্ছে Bombax গণের একটি প্রজাতি। এই প্রজাতির সাধারণ ইংরেজি নামগুলো দিয়ে Ceiba pentandra প্রজাতিটিকেও বোঝানো হয়।

এরা বৃক্ষ জাতীয় উদ্ভিদ এবং সেই গাছের ফুলের নাম। ফাল্গুন মাসে শিমুল এশিয়ার বিভিন্ন দেশে লাল শিমুল ফোটে আকাশে রক্তাভা ছড়িয়ে।

শিমুল তুলা 
চৈত্র মাসে শিমুল ফুলের ভেতরে জন্মানো কলা বা মোচা ফেটে গিয়ে ছড়িয়ে পড়ে শিমুল তুলা। শিমুল তুলা ব্যবহৃত হয় বালিশ, তোষক ইত্যাদি বানাতে। মৌসুমে সাধারণ আকৃতির একটি শিমুল গাছ থেকে ১০ থেকে ১৫ কেজি তুলা পাওয়া যায়। তবে বৃহদাকার গাছ থেকে সঠিক পদ্ধতি অনুসরণ করে ৩৫-৪০ কেজি তুলা সংগ্রহ করাও সম্ভব।

চিত্রসমূহ

তথ্যসূত্র

বহিঃসংযোগ 

 short description
 Birds on Silk Cotton - A Photo Essay

বোম্বাসিডি
১৭৫৩-এ বর্ণিত উদ্ভিদ
এশিয়ার উদ্ভিদ
বাংলাদেশের উদ্ভিদ
ভারতের উদ্ভিদ
ক্রান্তীয় এশিয়ার উদ্ভিদ
কার্ল লিনিয়াস কর্তৃক নামকরণকৃত ট্যাক্সা